KOMMISSIONENS GENNEMFØRELSESAFGØRELSE (EU) 2015/2398

af 17. december 2015

om oplysninger og dokumentation i forbindelse med ansøgning om optagelse af et anlæg, som er beliggende i et tredjeland, på den europæiske liste over skibsophugningsanlæg

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1257/2013 af 20. november 2013 om ophugning af skibe og om ændring af forordning (EF) nr. 1013/2006 og direktiv 2009/16/EF (1), særlig artikel 15, stk. 3, og

ud fra følgende betragtninger:

I forordning (EU) nr. 1257/2013 fastsættes, navnlig i afsnit III, krav til skibsophugningsanlæg, som ønskes anvendt til ophugning af skibe, der sejler under en EU-medlemsstats flag, og som derfor søges optaget på den europæiske liste over skibsophugningsanlæg.

I modsætning til andre gennemførelsesretsakter, der skal vedtages i henhold til forordningen om ophugning af skibe, er der ikke nogen direkte ækvivalent model til rådighed i Hongkongkonventionen af 2009 om sikker og miljømæssigt forsvarlig ophugning af skibe. Det format, der angives i bilaget, omfatter derfor relevante uddrag af Hongkongkonventionens appendiks 5 (»Form of the Authorization of Ship Recycling Facilities«) og af de relevante retningslinjer fra Den Internationale Søfartsorganisation (IMO) vedrørende skibsophugningsanlæg og tilføjer oplysnings- og dokumentationskrav, der er tilføjet i forordningen om ophugning af skibe (som opregnet i forordningens artikel 15, stk. 2, og artikel 16, stk. 2).

VEDTAGET DENNE AFGØRELSE:

Artikel 1

De oplysninger og den dokumentation, der kræves for at identificere et skibsophugningsanlæg beliggende i et tredjeland, som ansøger om optagelse på den europæiske liste over skibsophugningsanlæg, skal indsendes i det format, der er fastsat i bilaget.

Artikel 2

Denne afgørelse træder i kraft på tyvendedagen efter offentliggørelsen i Den Europæiske Unions Tidende.

(1) EUT L 330 af 10.12.2013, s. 1.

BILAG

DEL 1

Identifikation af skibsophugningsanlægget

Skibsophugningsanlæggets navn Ophugningsvirksomhedens registreringsnummer Skibsophugningsanlæggets fulde adresse Primær kontaktperson Telefonnummer E-mailadresse Ejervirksomhedens navn, adresse og kontaktoplysninger Arbejdssprog

DEL 2

Yderligere oplysninger

Ophugningsmetoder (1) Skibstyper, der kan ophugges Procedure for godkendelse af skibsophugningsplanen (2) Antal medarbejdere (3) Maksimalt skibsophugningsoutput opnået i et givet år inden for de seneste ti år (i letvægtston) (4) Beskrivelse af skibsophugningsanlægget (layout, vanddybde, tilgængelighed osv.)





Tungt udstyr Maskineri til tunge løft f.eks. udliggerkran: 60 ton f.eks. mobilkran: 35 ton × 1, 27 ton × 1 f.eks. hydraulisk dybdeske: SH400, ZX330, SK220, ZX200 med saks, magnet f.eks. hydraulisk saks: 600 ton × 1 f.eks. brovægt: 50 ton Båd f.eks. bruttotonnage: 5 ton, effekt: 240 hk Saks f.eks. kapacitet: 600 ton





Andet udstyr Iltforsyning f.eks. system til forsyning af flydende ilt: 10 m3 Gasforsyning f.eks. gasflasker Trykluft Ildslukkere f.eks. transportable ildslukkere Behandling af olieaffald f.eks. tank til olieudskillelse. Rumindhold af tank: ca. 20 ton Lagring af affald f.eks. beholder til asbest: 2 Forbrændingsanlæg f.eks. ingen Elektrisk strømforsyning f.eks. understation





Anlæggets beliggenhed (5) Opdeling og klassificering af beliggenheden f.eks. urbaniseringskontrolområde Anlæggets område (i m2) Område med belægning Omkringliggende miljø f.eks. fabrikker: tidligere stenbrud, to marinaer i nærheden, sårbare miljøzoner f.eks. boliger: private huse ved indgangen og 200 m fra indgangen





Arbejdernes certifikater/licenser (6) Certifikat/licens Antal medarbejdere/kvalifikationer (7) 1) Lederen af asbesthåndteringen 2) Lederen af PCB-håndteringen 3) Håndtering af udpegede kemikalier 4) Kursus i håndtering af asbest 5) Gasskæring 6) Svejsning 7) Zinkhåndtering 8) Løft 9) Maskineri til tunge løft 10) Sømand 11) Dykker 12) Fjernelse af farlige materialer (Materiale A) (Materiale B) (Materiale C) (Materiale D) (Materiale E) (Materiale F) (Materiale G) (Materiale H) (Materiale I) (Materiale J) (Materiale K)

DEL 3

Angivelse af den tilladelse, licens eller godkendelse til ophugning af skibe, som de kompetente myndigheder har udstedt

I henhold til artikel 15, stk. 2, litra a), i Europa-Parlamentets og Rådets forordning (EU) nr. 1257/2013 af 20. november 2013 om ophugning af skibe skal skibsophugningsvirksomheden forelægge en kopi af de dokumenter til ophugning af skibe, som dens kompetente myndigheder har udstedt (8), og, hvis det er relevant, den tilladelse, licens eller godkendelse, som de kompetente myndigheder har udstedt til alle dens entreprenører og underentreprenører, der er direkte involveret i skibsophugningsprocessen.

Tilladelses-, licens- eller godkendelsesdokumenter, der er vedlagt ansøgningen (9):

Dokumentets navn Udstedelsesland Den udstedende kompetente myndighed Udstedt den (dato) Gyldig til (dato eller ubegrænset) Modtager (10)

DEL 4

Skibsophugningsanlæggets kapacitet og begrænsninger

4.1. Skibsophugningskapacitet

Skibsophugningsanlægget er godkendt til at modtage et skib med følgende størrelsesbegrænsninger til ophugning:

Maksimal kapacitet af det skib, der skal ophugges Andre begrænsninger Dødvægt Bruttotonnage Letvægt Længde Bredde Bredde alt inkl. Dybde

4.2. Sikker og miljømæssigt forsvarlig håndtering af farlige materialer

Skibsophugningsanlægget er godkendt til at modtage et skib til ophugning, der indeholder farlige materialer, som er anført i nedenstående tabel, på de betingelser, der er anført nedenfor:

Håndtering af farlige materialer (11) Beskrivelse af håndteringstrin (12) 1) Asbest Fjernelse Lagring Affaldsbehandling Håndtering af farlige materialer Beskrivelse af håndteringstrin 2) Ozonnedbrydende stoffer Fjernelse Lagring Affaldsbehandling Tungmetaller: 3) Tinorganiske antifoulingforbindelser og -systemer 4) Cadmium og cadmiumforbindelser 5) Hexavalent chrom og hexavalente chromforbindelser 6) Bly og blyforbindelser 7) Kviksølv og kviksølvforbindelser Fjernelse Lagring Affaldsbehandling Flammehæmmere: 8) Polybromerede diphenylethere (PBDE) 9) Hexabromcyclododecan (HBCDD) 10) Polybromerede biphenyler (PBB) Fjernelse Lagring Affaldsbehandling 11) Radioaktive stoffer Fjernelse Lagring Affaldsbehandling Håndtering af farlige materialer Beskrivelse af håndteringstrin Andre persistente organiske miljøgifte (POP): 12) Polychlorerede biphenyler (PCB) 13) Perfluoroktansulfonat (PFOS) 14) Polychlorerede naphthalener (PCN) (flere end tre chloratomer) 15) Visse korte chlorparaffiner (SCCP) (alkaner, C10-C13, chlor) Fjernelse Lagring Affaldsbehandling 16) Farlige væsker, reststoffer og sedimenter Fjernelse Lagring Affaldsbehandling 17) Malinger og overfladebehandlingsmidler, som er meget brandfarlige og/eller fører til giftudslip Fjernelse Lagring Affaldsbehandling 18) Andre farlige materialer, som ikke er anført ovenfor, og som ikke er en del af skibets konstruktion (specificeres) Fjernelse Lagring Affaldsbehandling

DEL 5

Erklæring om ophugning af skibe, der sejler under en EU-medlemsstats flag

OPHUGNING AF SKIBE, DER SEJLER EN EU-MEDLEMSSTATS FLAG

Undertegnede, (navn) …, bekræfter hermed på vegne af …(virksomhed) (i det følgende benævnt »virksomheden«) (13), at virksomheden udelukkende vil modtage skibe, der sejler under en EU-medlemsstats flag, til ophugning i overensstemmelse med kravene i Europa-Parlamentets og Rådets forordning (EU) nr. 1257/2013 af 20. november 2013 om ophugning af skibe. Virksomheden vil endvidere:

a) inden ophugning af skibet: — sende skibsophugningsplanen, der er godkendt af den kompetente myndighed i overensstemmelse med den relevante procedure (14), til skibsrederen og administrationen eller en anerkendt organisation, som denne har godkendt — meddele administrationen, at skibsophugningsanlægget i enhver henseende er parat til at påbegynde ophugningen af skibet

b) når den fuldstændige eller delvise ophugning af et skib er gennemført i overensstemmelse med denne forordning, senest 14 dage efter den fuldstændige eller delvise ophugning i overensstemmelse med skibsophugningsplanen sende en erklæring om færdiggørelse til den administration, der udstedte ophugningscertifikatet for skibet. Erklæringen om færdiggørelse skal omfatte en rapport om eventuelle hændelser og ulykker, der kan være til fare for menneskers sundhed og/eller miljøet.

…

Sted … Dato …

Underskrift:

Bemærk: Erklæringen betyder ikke, at anlægget ikke må modtage skibe, der sejler under et tredjelands flag.

DEL 6

Erklæring om nyttiggørelse og bortskaffelse

NYTTIGGØRELSE OG BORTSKAFFELSE

I forlængelse af Hongkongkonventionen af 2009 om sikker og miljømæssigt forsvarlig ophugning af skibe har Europa-Parlamentets og Rådets forordning (EU) nr. 1257/2013 om ophugning af skibe til formål at forebygge, reducere, minimere og så vidt muligt undgå ulykker, skader og andre negative virkninger på menneskers sundhed og miljøet, der forårsages af skibsophugning. I henhold til forordningens artikel 15, stk. 5, skal skibsophugningsvirksomheden kunne godtgøre, at det affaldshåndteringsanlæg, der modtager affaldet, drives i overensstemmelse med standarder for beskyttelse af menneskers sundhed og miljøet, som i vid udstrækning svarer til de relevante internationale standarder og EU-standarder.

Undertegnede, (navn) …, bekræfter hermed på vegne af …(virksomhed) (i det følgende benævnt »virksomheden«) (15) efter bedste overbevisning, at de affaldshåndteringsanlæg, der modtager affaldet fra skibsophugningsanlægget:

a) er godkendt af de kompetente nationale myndigheder til at håndtere det affald, de modtager

b) drives i overensstemmelse med standarder for beskyttelse af menneskers sundhed og miljøet, som i vid udstrækning svarer til de relevante internationale standarder og EU-standarder.

Sammen med denne erklæring skal virksomheden forelægge en kopi af alle relevante dokumenter, der er indhentet af affaldshåndteringsanlæggene (se del 2).

Sted … Dato …

Underskrift:

DEL 7

Skibsophugningsplan for anlægget

SKIBSOPHUGNINGSPLAN FOR ANLÆGGET

I henhold til artikel 15, stk. 2, litra g), i Europa-Parlamentets og Rådets forordning (EU) nr. 1257/2013 af 20. november 2013 om ophugning af skibe skal skibsophugningsvirksomheden bekræfte, at den har vedtaget en skibsophugningsplan for anlægget under hensyntagen til de relevante retningslinjer fra IMO.

Undertegnede, (navn) …, erklærer hermed, at en skibsophugningsplan for anlægget er blevet vedtaget af (virksomhed) … (16). En kopi af skibsophugningsplanen for anlægget er vedlagt ansøgningen.

Sted … Dato …

Underskrift:

DEL 8

Kriterier for »sikkert til adgang« og »sikkert til svejsning mv.«

I henhold til artikel 15, stk. 2, litra d), dokumenterer skibsophugningsanlægget, at det kan tilvejebringe, vedligeholde og overvåge kriterierne for »sikkert til adgang« og »sikkert til svejsning mv.« under hele skibsophugningsprocessen.

Dokumentation, der er vedlagt ansøgningen (17) Sikkert til svejsning mv. Sikkert til adgang

(1) Se f.eks. afsnit 3 i punkt 3.4.1 i IMO-retningslinjerne, resolution MEPC.210(63), s. 24.

(2) Dette vedrører den procedure, der er omhandlet i artikel 7, stk. 3, og artikel 15, stk. 2, litra b), i forordningen om ophugning af skibe.

(3) På ansøgningstidspunktet.

(4) Tallet bør dokumenteres, f.eks. via officielle bekræftelser af afslutningen på ophugning af skibe, der blev ophugget det pågældende år, med angivelse af skibenes letvægt. I henhold til artikel 32 i forordningen om ophugning af skibe beregnes tallet som »summen af vægten, udtrykt i letvægtston, af de skibe, der er ophugget i et givet år på det pågældende anlæg. Det maksimale årlige skibsophugningsoutput fastsættes ved at vælge den højeste værdi, der er forekommet i den forløbne tiårsperiode for hvert skibsophugningsanlæg, eller, i tilfælde af et nyligt godkendt skibsophugningsanlæg, den højeste årlige værdi, som det pågældende anlæg har opnået.«

(5) I henhold til forordningens artikel 15, stk. 2, litra e), vedhæftes et kort over skibsophugningsanlæggets grænser og placeringen af skibsophugningsaktiviteterne inden for anlægget.

(6) Bemærk, at det kun er nødvendigt at udfylde de felter i tabellen, der vedrører de farlige materialer, som skibsophugningsanlægget er godkendt til at fjerne.

(7) Bemærk, at skibsophugningsvirksomheden til enhver tid skal kunne forelægge dokumentation for Kommissionen eller agenter, der handler på dennes vegne, for kompetencerne hos de medarbejdere, der er godkendt til at foretage fjernelsen af farlige materialer.

(8) Hvis de pågældende kompetente myndigheder ikke udsteder en særlig tilladelse, licens eller godkendelse til ophugning af skibe, skal ansøgeren tydeligt angive dette i sin ansøgning og indgive andre relevante tilladelser, licenser eller godkendelser vedrørende virksomhedens aktiviteter.

(9) Angiv venligst i tabellen alle de tilladelser, licenser og godkendelser, der er udstedt af de kompetente myndigheder, og vedlæg kopier af disse.

(10) Navnet på den skibsophugningsvirksomhed og/eller entreprenør/underentreprenør, som er berørt af dokumentet.

(11) Af hensyn til korrekt håndtering af hver artikel skal de nationale og/eller internationale krav angives som reference. Eventuelle begrænsninger i henhold til den godkendelse, der er udstedt af de kompetente myndigheder i det land, hvor anlægget er beliggende, bør nævnes. De farlige materialer, der kan være til stede i dele af skibet eller udstyret (f.eks. i maling eller som plastadditiver) eller i kemiske blandinger (som f.eks. kølevæsker).

(12) I henhold til forordningens artikel 15, stk. 2, litra f), nr. ii), skal det 1) angives, hvilken håndteringsproces der anvendes, 2) angives, hvor aktiviteten finder sted (enten på anlægget eller på et efterfølgende affaldshåndteringsanlæg — i sidstnævnte tilfælde skal der gives supplerende oplysninger, herunder navn og kontaktoplysninger på anlægget), og 3) dokumenteres, at den anvendte proces gennemføres, uden at menneskers sundhed bringes i fare, og på en miljømæssigt forsvarlig måde.

(13) Skibsophugningsvirksomhedens navn.

(14) Proceduren er beskrevet i artikel 7, stk. 3, i forordningen om ophugning af skibe.

(15) Skibsophugningsvirksomhedens navn.

(16) Skibsophugningsvirksomhedens navn.

(17) Jf. de relevante uddrag af skibsophugningsplanen for anlægget, der er vedlagt denne ansøgning.